**Hromadná licenčná zmluva**

**o podmienkach používania audiovizuálnych diel a audiovizuálnych záznamov verejným prenosom a technickým predvedením**

***uzatvorená medzi zmluvnými stranami:***

**Slovenská asociácia producentov v audiovízii**

IČO: 36061182, DIČ: 2021558836, IČ DPH: SK 2021558836

so sídlom: Grösslingova ulica č. 32, 811 09 Bratislava

korešpondenčná adresa: Mliekarenská č. 11, 821 09 Bratislava

zastúpená: Marian Urban – riaditeľ

bankové spojenie: SK80 1100 0000 0029 4215 3691

e-mail: slovakproducers@gmail.com

(ďalej „SAPA“)

a

**Obchodné meno:**...................................................................

IČO: ..................., DIČ: ..................... IČ DPH: .......................

so sídlom: ................................................................................

štatutárny zástupca: ................................................................

zodpovedná /kontaktná osoba. ..............................................

e-mail: ...................................................................................

e-mail na zasielanie elektronických faktúr:....................................

bankové spojenie: ................. banka, a.s., IBAN: ............................................

(ďalej „používateľ“)

**Článok I.**

**Predmet zmluvy – udelenie licencie**

1. SAPA v zmysle oprávnenia Ministerstva kultúry Slovenskej republiky na výkon kolektívnej správy práv a v súlade s §145 ods. 2 písm. e) bod 2. a písm. f) bod. 4 zákona č. 185/2015 Z.z. Autorského zákona vykonáva kolektívnu správu majetkových práv k audiovizuálnemu dielu a audiovizuálnemu záznamu.
2. Predmetom tejto zmluvy je úprava práv a povinností zmluvných strán súvisiacich s vysporiadaním majetkových práv k predmetom ochrany, ktoré sú kolektívne spravované SAPA a ktoré používa používateľ v rámci svojho ubytovacieho zariadenia prostredníctvom TV
* technickým predvedením a
* verejným prenosom ( nezahŕňa vysielanie, retransmisiu a sprístupňovanie verejnosti)
1. SAPA udeľuje používateľovi súhlas t.j. licenciu
* na použitie audiovizuálnych diel technickým predvedením a verejným prenosom, a to v mene zastupovaných výrobcov audiovizuálnych diel, ktorí vykonávajú majetkové práva autorov audiovizuálnych diel, a
* na použitie audiovizuálnych záznamov technickým predvedením, a to v mene zastupovaných výrobcov audiovizuálnych záznamov.
1. Licenciu udeľuje SAPA ako nevýhradnú, v neobmedzenom vecnom rozsahu, pre územie Slovenskej republiky na obdobie platnosti tejto zmluvy. Používateľ je povinný uhradiť SAPA za udelenú licenciu odmenu a v súlade s § 119 Autorského zákona uhradiť výrobcom audiovizuálnych záznamov primeranú odmenu za použitie audiovizuálnych záznamov verejným prenosom.

**Článok II.**

**Odmena a platobné podmienky**

1. Používateľ sa zaväzuje uhradiť SAPA odmenu a primeranú odmenu (ďalej spolu „odmena“) vypočítanú na základe Sadzobníka odmien za použitie audiovizuálnych diel a audiovizuálnych záznamov technickým predvedením a verejným prenosom, ktorý je uverejnený na webovej stránke SAPA.
2. **Kategória ubytovacieho zariadenia: ..................................**

**Počet izieb s TV zariadením: .................................**

**Miera vyťaženosti ubytovacieho zariadenia za predchádzajúci rok: ...................%**

**Spoločné, spoločenské, stravovacie, pohostinné, športové či iné priestory ubytovacieho**  **zariadenia opatrené TV zariadením:**

**Druh: ..........................................., výmera: ..........................m2**

**Druh: ..........................................., výmera: ..........................m2**

**Druh: ..........................................., výmera: ..........................m2**

**Vysporiadané obdobie: od ............................ do .....................**

**Odmena celkovo bez DPH: ...........................€**

**Odmena celkovo s DPH:........................€**

Používateľ sa zaväzuje zasielať SAPA najneskôr do 31.3. príslušného kalendárneho roka oznámenie o miere vyťaženosti ubytovacieho zariadenia za predchádzajúci kalendárny rok za účelom výpočtu odmeny za príslušný kalendárny rok, inak sa uplatní základná odmena platná pri 100% vyťaženosti ubytovacieho zariadenia. Mieru vyťaženosti používateľ preukazuje výpisom z interného rezervačného systému ubytovacieho zariadenia.

1. Odmenu uhradí používateľ na základe faktúry vystavenej zo strany SAPA v lehote jej splatnosti. Následne sa bude odmena uhrádzať počas platnosti tejto zmluvy vždy za príslušný kalendárny rok.
2. Používateľ súhlasí, že mu budú zasielané na vyššie uvedenú emailovú adresu elektronickou poštou elektronické faktúry v zmysle § 71 ods. 1 písm. b) zákona č. 222/2004 Z.z. o dani z pridanej hodnoty v znení neskorších predpisov. Používateľ vyhlasuje, že uvedená emailová adresa patrí používateľovi a má k nej prístup výlučne používateľ. Používateľ sa zaväzuje písomne informovať SAPA o akejkoľvek zmene emailovej adresy, na ktorú žiada doručovať elektronické faktúry. Pokiaľ používateľ neprevezme elektronickú faktúru do troch pracovných dní odo dňa jej odoslania, alebo sú pochybnosti o doručení elektronickej faktúry, považuje sa elektronická faktúra za doručenú používateľovi do troch pracovných dní odo dňa jej odoslania.
3. Používateľ potvrdzuje, že všetky údaje v tejto Zmluve sú úplné, správne a pravdivé, že nezamlčuje žiadne skutočnosti, ktoré by mohli mať vplyv na určenie výšky odmeny alebo na iné rozhodujúce skutočnosti potrebné na plnenie podľa tejto Zmluvy. Akékoľvek údaje, ktoré si Používateľ a SAPA poskytnú sa považujú za dôverné a budú použité výlučne na výkon kolektívnej správy práv.
4. Pokiaľ používateľ uvedie SAPA nepravdivé/neúplné údaje potrebné pre výpočet odmeny, resp. nebude informovať SAPA včas (do 15 dní) o aktuálnych údajoch potrebných pre výpočet odmeny a SAPA na základe daných informácií vypočíta nižšiu odmenu, na akú by mala nárok podľa aktuálnej a pravdivej informácie o ubytovacom zariadení (resp. nebude môcť vypočítať odmenu), používateľ sa zaväzuje bezodkladne uhradiť SAPA zmluvnú pokutu vo výške 10-násobku sumy, o ktorú bola odmena znížená na základe nepresných informácií. Zároveň si môže SAPA uplatniť nárok na doplatok odmeny podľa skutočného stavu v ubytovacom zariadení.
5. Ak používateľ rozšíri svoju činnosť uvedenú v Článku II. ods. 2 Zmluvy, oznámi túto skutočnosť SAPA najneskôr do 14 dní. Následne bez zbytočného odkladu uzatvorí so SAPA novú hromadnú zmluvu resp. dodatok k tejto Zmluve.

**Článok III.**

**Záverečné ustanovenia**

1. **Zmluva sa uzatvára na obdobie od ...................do ...............** Po tomto dátume bude zmluva automaticky obnovovaná každoročne na ďalšie obdobie jedného kalendárneho roku s výškou odmeny podľa aktuálneho Sadzobníka SAPA, pokiaľ ju ktorákoľvek zo zmluvných strán neukončí písomnou výpoveďou do 31.10. príslušného kalendárneho roka. Výpovedná lehota v takom prípade uplynie 31.12. príslušného kalendárneho roka.
2. Zmluva automaticky zaniká, ak používateľ ukončí prevádzkovanie ubytovacieho zariadenia, čo je povinný SAPA bezodkladne a hodnoverne preukázať.
3. Platnosť a účinnosť tejto Zmluvy automaticky zaniká nadobudnutím platnosti a účinnosti novej zmluvy uzavretej medzi používateľom a subjektom povereným výkonom kolektívnej správy predmetných práv z titulu Dohody o spoločnej správe podľa ustanovenia § 175 ods. 1 písm. a) Autorského zákona. Pokiaľ k zániku tejto Zmluvy dôjde v priebehu kalendárneho roka, uhradená odmena od Používateľa sa čiastočne započíta resp. inak vysporiada s odmenou vyfakturovanou používateľovi na základe zmluvy uzavretej v rámci spoločnej správy.
4. Táto zmluva bola vypracovaná v dvoch vyhotoveniach, jedno vyhotovenie pre každú zmluvnú stranu.

V Bratislave, dňa ......................... V ........................, dňa ...............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 za SAPA za používateľa